SL Uradni list Evropske unije C 166/24

Sporočilo francoske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključno dovoljenje za iskanje tekočih ali plinastih ogljikovodikov, imenovano „Permis de Marcilly-le-Hayer“)

(Besedilo velja za EGP)

(2008/C 166/10)

Družba Société Pétrolière de Production et d'Exploitation s sedežem na Z.A Pense Folie, F-45220 Château Renard, je 28. februarja 2008 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Marcilly-le-Hayer“, za obdobje petih let na površini približno 770 kvadratnih kilometrov, ki pokriva del departmajev Aube in Yonne.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami v stopinjah, pri čemer izhodiščni poldnevnik poteka skozi Pariz.

Točka Zemljepisna dolžina Zemljepisna širina A 1,30° V.Z.D. 53,90° S.Z.Š. B 1,40° V.Z.D. 53,90° S.Z.Š. C 1,40° V.Z.D. 53,80° S.Z.Š. D 1,47° V.Z.D. 53,80° S.Z.Š. E 1,47° V.Z.D. 53,76° S.Z.Š. F 1,51° V.Z.D. 53,76° S.Z.Š. G 1,51° V.Z.D. 53,841° S.Z.Š. H 1,50° V.Z.D. 53,839° S.Z.Š. I 1,50° V.Z.D. 53,90° S.Z.Š. J 1,80° V.Z.D. 53,90° S.Z.Š. K 1,80° V.Z.D. 53,70° S.Z.Š. L 1,60° V.Z.D. 53,70° S.Z.Š. M 1,60° V.Z.D. 53,60° S.Z.Š. N 1,44° V.Z.D. 53,60° S.Z.Š. O 1,44° V.Z.D. 53,62° S.Z.Š. P 1,46° V.Z.D. 53,62° S.Z.Š. Q 1,46° V.Z.D. 53,65° S.Z.Š. R 1,40° V.Z.D. 53,65° S.Z.Š. S 1,40° V.Z.D. 53,60° S.Z.Š. T 1,30° V.Z.D. 53,60° S.Z.Š.

Predložitev zahtevkov in merila za podelitev pravic

Vlagatelji začetnega in konkurenčnih zahtevkov morajo izpolnjevati pogoje iz členov 4 in 5 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim zahtevkom in konkurenčnimi zahtevki se sprejmejo na podlagi meril za podelitev pravic rudarjenja, opredeljenih v členu 6 navedenega odloka, in sicer najpozneje 10. marca 2010.

Pogoji in zahteve za izvajanje dejavnosti ter njeno prenehanje

Vlagatelji naj upoštevajo člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Dodatne informacije so na voljo pri Ministrstvu za ekologijo, energetiko, prostorsko načrtovanje in trajnostni razvoj (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo) (Ministère de l'écologie, de l'énergie, de l'aménagement du territoire et du développement durable (direction générale de l'énergie et des matières premières, direction des ressources énergétiques et minérales, bureau de la législation minière)), 61, boulevard Vincent Auriol, Télédoc 133, F-75703 Paris Cedex 13 (telefon: (33) 144 97 23 02, telefaks: (33) 144 97 05 70).

Zgoraj navedeni zakoni in drugi predpisi so na voljo na spletni strani:

http://www.legifrance.gouv.fr

(1) UL L 164, 30.6.1994, str. 3.